
O HRVATSKIM PUČKIM IMENIMA SPOMENDANA 
SV. MATIJE, APOSTOLA, I SV. MATEJA, APOSTOLA I 
EVANĐELISTA, S ETNOONOMASTIČKOGA ASPEKTA 


U radu se analiziraju pučka imena spomendana sv. Matije, apostola, i sv. Mate- 
ja, apostola i evanđelista, u hrvatskim štokavskim, kajkavskim i čakavskim go- 
vorima, uključujući i dijasporu. Također se analiziraju pučke poslovice i fraze- 
mi vezani uz spomendane tih dvaju svetaca. Analiza se dijelom temelji na pri- 
mjerima spomendanskih imena, poslovica i frazema preuzetih iz postojeće li- 
terature, a dijelom na sukladnoj građi koju je autorica rada prikupila osobnim 
terenskim istraživanjem. 


1. Uvod 


Prije same analize pučkih imena i poslovica koje se odnose na spomendane 
sv. Matije, apostola, i sv. Mateja, apostola i evanđelista, dobro se prisjetiti osnov- 
nih podataka o tim dvama svecima. Budući da je riječ o svecima iz vremena na- 
stanka kršćanstva, malo je konkretnih podataka iz njihova životopisa. Sveti Ma- 
tija poznat je kao dvanaesti apostol. Postao je apostolom nakon izdaje Jude Iška- 
riota (Jude iz Kariotha) te zauzeo njegovo mjesto u zboru dvanaestorice prije si- 
laska Duha Svetoga na njih. O životu sv. Mateja, premda je bio apostol i evanđe- 
list, također se malo zna. Iz njegova je Evanđelja poznato da je bio carinik kojega 
je Isus pozvao da ga slijedi. Nakon Isusove smrti i uskrsnuća propovijedao je ra- 
dosnu vijest Hebrejima, zbog kojih je i napisao svoje Evanđelje na aramejskome, 
jeziku ondašnjih palestinskih Židova. Ni za jednoga od razmatranih dvaju sveta- 
ca ne zna se godina rođenja i smrti. Spomendan sv. Mateja, apostola i evanđelista, 
u Crkvi se slavi 21. rujna. Spomendan sv. Matije, apostola, stoljećima se obilježa- 
vao 24. veljače. Međutim, nakon Drugoga vatikanskoga koncila (koji je zasjedao 
od 11. listopada 1962. do 8. prosinca 1965.) izvršene su različite promjene u raspo- 
redu spomendana i blagdana. Osobito su premještani spomendani svetaca kojima 

nije poznat datum smrti. Među njima je i sv. Matija, apostol, kojega je spomendan 
s datuma 24. veljače premješten na 14. svibnja. 

U jezikoslovnim raspravama i dijalektološkim rječnicima jedan se dio pučkih 
blagdanskih i spomendanskih imena susreće često, a dio ih je znatno rjeđe zabi- 
lježen. Uzrok tomu nerijetko valja tražiti u nesigurnosti kazivača, izvornih govor- 
nika, koja može biti uvjetovana različitim čimbenicima, kao što su razmjerna ne- 
ukorijenjenost pučkoga štovanja pojedinih svetaca i obilježavanja njihovih spo- 
mendana, zatim supostojanje dvaju svetaca, odnosno dvaju svetačkih spomenda- 
na istoga ili sličnoga imena, a nerijetko kazivači postaju nesigurni zbog novijih 
promjena datuma spomendana pojedinih svetaca u katoličkome kalendaru. 


2. O pučkim imenima spomendana 


Kad je riječ o spomendanu sv. Matije, apostola, svi navedeni čimbenici mogu 
biti razlogom nesigurnosti. To se odrazilo i na znanje o spomendanu drugoga 
sveca sličnoga imena — sv. Mateja, apostola i evanđelista, jer se njihova imena u 
puku nerijetko poistovjećuju. Naime, premda se u teološkoj literaturi jasno razli- 
kuju »dva biblijska imena koja se pišu lat. Matthaeus > Matej, Matthias > Mati- 
ja« (Skok 1972: 388), u hrvatskim su govorima nerijetko izjednačena, pa oba npr. 
postaju Mate, odnosno Mato, ili oba postaju Matij, ili su oba Matija, ili oba Ma- 
tej i sl. Tako je u pojedinim mjesnim govorima u posljednjim desetljećima, u što 
sam se uvjerila i osobnim terenskim istraživanjima i na temelju podataka u lite- 
raturi. Prema podatcima u Akademijinu rječniku može se zaključiti da to preple- 
tanje razmatranih dvaju imena nije svojstveno samo novomu dobu: »Prema tome 
će«, napominju sastavljači Rječnika, »Matej kao ime kojemu čovjeku biti ponajvi- 
še Matthaeus, ali katkad možda i Matthias.« (Budmani i Maretić 1904-1910: 518). 
Sukladno tomu, ime Matija obično je Matthias, a rjeđe Matthaeus (ibid. 523). Pri- 
tom je važno napomenuti da se u dijelu mjesnih govora ta dva izjednačena imena 
razlikuju po nekome dodatku uz ime. Ostale imenske izvedenice, kao npr. Matko, 
također mogu biti od obaju svetačkih imena. 

Usto, izostanak pučkih imena spomendana tih dvaju svetaca u pojedinim go- 
vorima nerijetko je uvjetovan izostankom bilo kakvih pučkih pobožnosti i običa- 
ja vezanih uz te spomendane, u što sam se nerijetko uvjerila osobnim terenskim 
istraživanjem. Često je tomu razlog što ih ne štuju kao svece zaštitnike. To je pri- 
mijetio i I. Jardas istražujući Kastavštinu: »Mateja i Matiju ne drže za sveci, ki bi 
neč posebna pomogli. (...) Matija i Matej nimaju na nebe, kako judi deju, neku na- 
pošnu službu, pak ne pridu judi na zavet.« (Jardas 1957: 78). Tako je i u susjednoj 
Sloveniji pa o sv. Matiji, apostolu (koji se na slovenskome također zove Matija), 
N. Kuret piše: »njegovo čašćenje ni bilo preveč raširjeno« (Kuret 1989: 547—548). 
Kuret smatra da razlog tomu može biti jedna legenda koja toga sveca opisuje kao 


126 


Sanja Vulić: O hrvatskim pučkim imenima spomendana sv. Matije, apostola, i sv. Mateja, apostola... 
FOC 24 (2015), 125-141 


nehotičnoga ubojicu vlastitih roditelja. I zaista, sv. Matija, apostol, i u hrvatskome 
je puku slabo poznat svetac, za razliku od sv. Mateja, apostola i evanđelista, koji 
je, kako ističe hrvatski isusovac J. Antolović, u puku popularan svetac (usp. An- 
tolović 1979: 199). Međutim, zbog sličnosti svetačkih imena, spomendan se sv. Ma- 
teja, apostola i evanđelista, nerijetko brka sa spomendanom sv. Matije, apostola. 
Možda je to jedan od razloga što npr. u Sloveniji nije rašireno ni štovanje sv. Ma- 
teja, apostola i evanđelista, (kojemu je slovensko ime Matevž): »Apostolu Matev- 
žu posvečenih cerkva je na Slovenskem malo.« (Kuret 1989: 10). 

Pri brkanju sv. Matije, apostola, i sv. Mateja, apostola i evanđelista, češće gore 
prođe sv. Matija jer ga puk nerijetko poistovjećuje sa sv. Matejem. Usto je i spo- 
mendan sv. Matije kalendarski nepovoljnije raspoređen od spomendana sv. Ma- 
teja. Naime, već prije Drugoga vatikanskoga koncila, kada je spomendan sv. Ma- 
tije bio u veljači, datum mu se u prijestupnoj godini pomicao za jedan dan, pa se 
obilježavao 25. veljače, tj. dan kasnije nego u godinama koje nisu prijestupne, u 
kojima je bio 24. veljače. Kao primjer navodimo Ritual rimski B. Kašića, koji nam 
ujedno pokazuje da se u Kašićevo doba uoči spomendana sv. Matije, tj. 23. velja- 
če, održavao obvezni jednodnevni post i bdijenje. Kašić ga zove Post, ili Bdienje 
s. Matthie Vigilia! (Kašić 1640: 55). Uz datum 24. veljače bilježi ime Matthia Apo- 
stol, s napomenom: »U godište pristupnoj febrar ima 29 dana, i svetk. s. Matthie 
slavi se na 25. febrara.« (ibid.). Kašić, naravno, razlikuje spomendane dvaju razli- 
čitih svetaca, pa uz datum 21. rujna navodi ime Mateo Apostol, i vangelista (Kašić 
1640: 66). Zbog navedenoga pomicanja spomendana ovoga sveca u prijestupnim 
godinama, sv. Matiju u Vrbniku na Krku zovu (svćti) Mdte Klatežnjal“. Stari- 
ji Vrbničani još uvijek rabe to svetačko ime te tako razlikuju sv. Matiju, apostola, 
tj. Mdtu Klatežnjaka, od sv. Mateja, apostola i evanđelista, koji je samo" (sveti) 
Mđte. Isto tako zovu i njegove spomendane. Spomendanom sv. Matije, apostola, 


! Kašić navodi dva para istoznačnica. U svakome je paru jedna riječ hrvatska, a druga latini- 


zam, tj. posti žežin (prema lat. ieiunium) te bdienje i vigilia (prema lat. vigilia). 

*  Svetačka i spomendanska pučka imena, uz koja nije naveden izvor, prikupila sam osobnim 
terenskim istraživanjem: u Banjolu na Rabu u kolovozu 1990.; u Komiži na Visu u svibnju 1991.; u 
Frakanavi i Novome Selu u austrijskome Gradišću u srpnju 1991.; u Podravskim Sesvetama u svib- 
nju 1992.; u Jelsi i Starome Gradu na Hvaru u srpnju 1992.; u Plajgoru u zapadnoj Mađarskoj te u Ru- 
pišću u austrijskome Gradišću u srpnju 1993.; u zaseoku Ivanci Zagorja Ogulinskoga u rujnu 1993.; 
u Karaševu, Lupaku, Klokotiću, Nermiću i Ravniku u Rumunjskoj u ožujku 1994.; u Jandrofu u Slo- 
vačkoj u lipnju 1995.; u Molvama u Podravini u lipnju 1996.; u Kruševu kraj Stoca u travnju 1997.; 
u Oštarijama u središnjoj Hrvatskoj u srpnju 1997.; na otočiću Ošljaku u lipnju 1998.; u Sonti u Bač- 
koj u travnju 2008.; u Gornjoj i Donjoj Lastvi u Boki kotorskoj u srpnju 2010.; u Cerovcu kraj Slu- 
nja te u Veljunu Primorskome u studenome 2010.; u Vrbniku na Krku u kolovozu 2013., u Šinkovi- 
ci Šaškoj kraj Bednje u ožujku 2014. Početkom 1992. zabilježila sam primjere iz govora prognani- 
ka iz Luča u Baranji, koji su tada boravili u Zagrebu; u svibnju 1992. primjere iz govora stanovni- 
ka Postranja u Župi dubrovačkoj, koji su tada bili u progonstvu u Pazinu u Istri, a u rujnu 1997. pri- 
mjere iz govora hrvatskih prognanika iz Borovice kraj Vareša u Srednjoj Bosni, koji su se nastani- 
li u Zagrebu i okolici. 

u prijestupnim godinama počinje niz takvih pomicanja spomendana, sve do kra- 
ja veljače: »U prestupni ljeti (...) ča je za obično ljeto predvidjeno 24. februara, to 
se čita 25. februara. Isto tako se poruknu i svi daljnji sveci februara u prestupnom 
ljetu za jedan dalje.« (Blazović 1966: 294). 

Upravo je izostanak pučkih pobožnosti, a i inače izostanak obilježavanja spo- 
mendana sv. Matije i sv. Mateja razlogom što se najčešće za te spomendane ne 
rabe posebna imena, pa je moguće uspostaviti odnos: ime sveca = ime spomen- 
dana. Primjer iz vrbničkoga govora pokazuje da je u takvim slučajevima važan 
dodatak uz ime (ako se takav dodatak rabi) jer je tako odmah jasno o kojemu je 
svecu, odnosno o kojemu spomendanu riječ. Tako se npr. u trogirskome kraju, u 
govorima južnočakavskoga ikavskog dijalekta, razlikuju po tome dodatku dvć 
Matija: Matij Vinorizi Matij Vinotok (Geić 1991: 39). Drugi dijelovi tih dvorječnih 
imena, tj. Vinoriz i Vinotok, složenice su složeno-sufiksalne tvorbe, s prvom ime- 
ničkom i drugom glagolskom osnovom, te nultim sufiksom. Pritom je pučko ime 
Matij Vinotok za sv. Mateja, kojega je spomendan ostao 21. rujna, i danas priklad- 
no jer se obilježava u doba berbe i proizvodnje i točenja mladoga vina. Međutim, 
pučko ime Matij Vinoriz više nije prikladno jer spomendan sv. Matije više nije u 
veljači, tj. u doba rezidbe vinove loze. S novim svibanjskim datumom spomenda- 
na njegovo tradicionalno pučko ime gubi smisao.* U kajkavskome Virju u Podra- 
vini razlikuju se Matej Pramaletski i Matej jesenski. Ime Matej pramaletski za 
sv. Matiju, apostola, ostaje suvremeno jer novi spomendan 14. svibnja zaista jest u 
proljeću. Međutim, prvi dio pučke uzrečice Matej pramaletski reže, Matej jesen- 
ski trga. (Lukanec 1938: 168) s novim je datumom izgubio smisao, kao i spomenu- 
to ime Matij Vinoriz iz trogirskoga kraja. Drugi dio uzrečice iz Virja, Matej jesen- 
ski trga., i dalje je suvremen kao i spomenuto ime Matij Vinotok iz trogirskoga 
kraja. Ime Matej jesenski označuje i početak godišnjega doba: »S 21. septembrom 
počinje se u sjeverni dijeli Zemlje jesen. Na ov dan svečuje latinska Crikva jur od 
6. stoljeća svetak sv. Mate apoštola i evandjelista.« (Blazović 1980: 60). 

Rijetki su govori u kojima se ta dva spomendanska imena ne razlikuju samo po 
dodatku nego i po samome svečevu imenu, npr. u kajkavskim Molvama u Podra- 
vini, gdje rabe imena Pramaletski sveti Matija i Matej Sejač. Dodatak Sej4č do- 
bio je sv. Matej, apostol i evanđelist, jer je njegov spomendan u doba jesenske sje- 
tve u rujnu. U čakavskome ikavsko-ekavskom govoru Oštarija u središnjoj Hr- 
vatskoj u veljači je Svićti Mdtija, a u rujnu Svićti Mdtej. 

U mnogim se govorima kao spomendansko ime rabi isključivo svečevo ime, 
i to za oba spomendana isto, ili se pak rabi dvorječno spomendansko ime koje 
se sastoji od pridjeva sveti i svečeva imena. Pritom su kazivači uvijek spominja- 


3 Složenica vinoriz u pojedinim se govorima rabi kao opća imenica, npr. u Selcima na 
Braču u značenju “vrsta sječiva koje se upotrebljava u vinogradu za rezidbu' (usp. Vuko- 
vić 2001: 396; Vulić 2002: 537—538). 

li isključivo datume u veljači i rujnu, npr. u južnočakavskome ikavskom dijalek- 
tu Sveti Matij na otoku Vrgadi (Jurišić 1973: 116), u čakavskome ikavsko-ekav- 
skom dijalektu Svićti Mđte na otočiću Ošljaku kraj Zadra. Tako je i u govorima 
karaševskih Hrvata u Rumunjskoj, u kojima se oba sveca nazivaju Mateja. Zato, 
kao jednu od inačica za ta dva spomendana, imaju dvorječno ime koje se sasto- 
ji od pridjeva svčti i svečeva imena, tj. Sveti Mateja u Karaševu, Lupaku i Rav- 
niku. U Samoboru je M. Lang za oba sveca, odnosno za oba spomendana zabilje- 
žio ime Matej, a o kojemu je od tih dvaju svetaca i spomendana riječ, moguće je 
odrediti samo iz konteksta, kao npr. »Prvi petek biva po svetom Mateju i moliju 
se 3 Otecnaši na poštenje presvetom Trojstvu. Drugi petek biva pred Nazvešće- 
nju Majke Božje.« (Lang 1912: 294). Iz konteksta je jasno da je riječ o sv. Matiji, 
apostolu, i datumu 24. veljače jer je iduća bitna vremenska odrednica Nazvešće- 
nje, koje je 25. ožujka. Iz konteksta »10-ti petek biva pred svetem Matejem apo- 
štola dnevom (...) 11-ti petek biva pred svetem Andrašem« (ibid. 295) jasno je da 
je riječ o sv. Mateju, apostolu, (21. rujna) jer je iduća bitna vremenska odrednica 
Sveti Andrija (30. studenoga). 

Kazivači (izvorni govornici) u nemalome broju mjesta poznaju samo jednoga 
od tih dvaju svetaca. Općenito se može reći da je na srednjodalmatinskim otoci- 
ma, tj. na području južnočakavskoga ikavskog dijalekta, poznatiji sv. Matej, apo- 
stol i evanđelist, npr. u Jelsi i Starome Gradu na Hvaru zovu ga Sveti Matij, u Ko- 
miži na Visu Sveti Matej. 

U kajkavskome Đurđevcu u Podravini može se čuti ime Mđtej za oba sveca, jer 
se ijedan i drugi u pojedinim poslovicama tako zovu. Protivno tomu, u konzerva- 
tivnome ijekavskom štokavskom govoru Gornje i Donje Lastve u Boki kotorskoj 
poznatiji je Svćti Matija i istovjetno spomendansko ime, i to sa starim datumom 
spomendana 24. veljače. Tako je i u polutisućljetnoj hrvatskoj dijaspori na panon- 
skome prostoru, na području čakavskoga ikavsko-ekavskog dijalekta, gdje je ta- 
kođer poznatiji sv. Matija, apostol, i to isključivo sa starim spomendanskim da- 
tumom u veljači, npr. Svićti Mdite u Frakanavi u srednjemu Gradišću te u Novo- 
me Selu u sjevernome Gradišću u Austriji. U tome tipu govora u dijaspori nerije- 
tko se sv. Matija, apostol, naziva samo imenom (bez pridjeva sveti), a isto tako i 
njegov spomendan, npr. Matija u Plajgoru u zapadnoj Mađarskoj. Tako je i u ar- 
haičnome štokavskom ikavskom govoru Rupišća u austrijskome Gradišću, gdje 
se rabi ime Matijas za taj spomendan, naravno, u veljači. U novoštokavskim ikav- 
skim govorima bunjevačkih Hrvata u Bačkoj i u zaleđu Senja rabi se dvorječno 
ime Svćti Mdtija za spomendan sv. Matije, a također ga vežu uz stari datum 24. 
veljače, npr. u Veljunu Primorskome. 

Vratimo li se opet realizacijama iz polutisućljetne dijaspore, valja napomenu- 
ti kako ima i drugih pokazatelja da je spomendan sv. Matije, apostola, na tome 
prostoru u puku u stanovitoj mjeri poznatiji od spomendana sv. Mateja, apostola 

i evanđelista. To najbolje pokazuje primjer iz čakavskoga ikavsko-ekavskog Jan- 
drofa u Slovačkoj, gdje su stariji kazivači rabili imena Matija i Mdtej, ali uvijek 
za sv. Matiju, apostola, i njegov spomendan 24. veljače. 

Za razliku od pučkih govora u polutisućljetnoj dijaspori u Austriji, u kato- 
ličkim kalendarima u austrijskome Gradišću redovito se oba sveca razlikuju ne 
samo datumom nego i imenom. Ti kalendari, protivno onima u Hrvatskoj, ne slije- 
de datumske promjene, pa je i prije i poslije Koncila u njima spomendan sv. Mati- 
je, apostola, u veljači, npr. 1940. je bila prijestupna godina, pa se 24. veljače naziva 
Pristupni dan, 25. veljače je Matijaš ap., a 21. rujna Mate ev. (Horvat 1940: 10, 24). 
Općenito se može reći da je razlikovanje imena dvaju svetaca, a time i imena nji- 
hovih spomendana, uobičajeno u kalendarima u austrijskome Gradišću, kao i ču- 
vanje staroga datuma spomendana sv. Matije, npr. Matijaš apoštol i Mate apošt. 
i evandj. (Feržin 1942: 4, 11; Horvat 1950), Matija ap. i Mate ap. i ev. (Sučić 1987; 
Schneider 1990; Čenar 1998, 2002; Csenar-Schuster 2005). Starija imenska fonološ- 
ka inačica Matijaš, kao i inačica apoštol, rabe se pod utjecajem mađarskoga jezi- 
ka jer je riječ o prostoru koji je do kraja Prvoga svjetskog rata pripadao zapadnoj 
Ugarskoj. U teološkoj literaturi u Gradišću razlika je također jasna: Mate ap. i ev. 
i Matija ap. (usp. Blazović 1980: 261). 

Budući da se u šokačkim govorima u dijaspori u puku nije rabilo ime Matej, 
ime Matija u pojedinim se govorima rabi i za sv. Mateja, apostola i evanđelista, 
te za njegov spomendan. Tako je npr. u šokačkih Hrvata u Mohaču, u mađarsko- 
me dijelu Baranje, 21. rujna Sveti Matija. Toga dana blagoslivljaju žito koje poslije 
miješaju sa žitom za sjetvu (usp. Franković 2012: 112). Isto je i u konzervativnome 
štokavskom govoru ikavske skupine govora slavonskoga dijalekta, kojim govore 
šokački Hrvati u Sonti u vojvođanskome dijelu Bačke, u kojemu se taj svetac na- 
ziva Matija apoštol (Silađev 2011: 60) ili Jesćnski Matija.“ U svojoj etnografskoj 
prozi, naslovljenoj ,Matija Apoštol", šokačka Hrvatica iz Sonte R. Silađev opisuje: 
»Po bašči se beru zadnje paprike žaburače a uveliko se niže na vince crvena pa- 
kakom i samo čuješ da se s večeri obija cuncukret. Ondak se odvoji i za kuću što 
će se priko zime i u ranje proliće ljuskat a možda i malo kokošma davat da mal- 
ko bolje nesu, al većinom se prodade. Uto doba izmeđ kirbaja? i Matije kukuru- 


zi su dobrim uzrniti.« (Silađev 2011: 60). Iz toga je opisa posve jasno da je riječ o 

“  Bunjevačkim je Hrvatima u Bačkoj također bliže ime Matija nego Matej pa im predstavlja 
poteškoću izvođenje posvojnoga pridjeva od imena Matej. Tako je npr. u romanu Bezdan bunje- 
vačkohrvatske spisateljice Željke Zelić iz Subotice ime jednoga muškog lika Matej, ali autorica ne 
rabi odnosni pridjev od toga imena (Matejev), nego Matijin, kao da je riječ o imenu Matija (usp. 
Vulić 2009: 166). 

* Kirbajje u Sonti u prvu nedjelju nakon blagdana sv. Lovre (10. kolovoza). O tome R. Silađev 
(2007: 92) piše u svojoj knjizi Divani iz Sonte: »Prva nedilja posli svetoga Lovre je proštenje u Son- 
te. Pope kažu tako, a mi kažemo kirbaj.«. 

spomendanu sv. Mateja, apostola i evanđelista. To potvrđuje i idući navod iz iste 
proze: »Znadu bit lipi dani o Matije pa se još jako išlo u polje.« (ibid. 61). Pučka 
poslovica iz toga mjesnoga govora također pokazuje da je riječ o svecu kojega je 
spomendan u jesen: Matija — tražu žene vrtila (tj. pripremaju se vretena za prede- 
nje u dugim kasnojesenskim i zimskim noćima koje uskoro slijede). 

Navodeći primjere svetačkih i spomendanskih imena u čakavsko-kajkavsko- 
me govoru grada Ozlja, S. Težak donosi realizacije Matija i Svćti Matija (Težak 
1985: 492), ali bez označenoga datuma spomendana. Nije naveo datum uz ta ime- 
na, ali budući da ih je u svojemu okomitom nizu spomendana, koje je poredao po 
datumima, smjestio između Valentinova i Fašnika, jasno je da je riječ o spomen- 
danu sv. Matije, apostola, i to po starome datumu u veljači. 

U usporednome stupcu bilježi i primjere iz čakavsko-kajkavskoga Gornjeg 
Prekrižja kraj Ozlja, također između Valentinova i Fašnika. U tome je govoru, uz 
dvorječno spomendansko ime Svćti Matija, za istoga sveca zabilježio i spomen- 
dansko ime Matijevo (ibid.), koje je nastalo preobrazbom, tj. poimeničenjem ne- 
kadašnjega odnosnog pridjeva u srednjemu rodu. Odnosni pridjev u srednjemu 
rodu nekoć je bio dijelom dvorječnoga imena, kojega je drugi dio bila imenica sve- 
čevanje ili proščenje i sl. Zbog težnje za kratkoćom izričaja, s vremenom se ime- 
nički dio dvorječnoga imena počeo izostavljati, a to je opet rezultiralo poimeni- 
čenjem odnosnoga pridjeva Matijevo, koji se počeo rabiti kao imenica, konkret- 
no kao spomendansko ime. Premda se u doba Težakova istraživanja rabilo ime 
Sveti Matija, a tako je vjerojatno i danas, poimeničeni pridjev Matijevo pokazu- 
je da se prvotno rabilo ime Matij, od kojega je sufiksom -ev, -eva, -evo bio izve- 
den odnosni pridjev. Ta je postavka u skladu i s činjenicom da je u čakavštini uo- 
bičajenija imenska inačica Matij, a ozaljski je govor genetski čakavski, na što po- 
najprije upućuje ikavsko-ekavski refleks jata po pravilu Meyera i Jakubinskoga. 
Zanimljivo je da je u Vincu bogoljubnih pisamah franjevca Marijana Jaića, koji 
je bio rodom iz Slavonije, kao spomendansko ime sv. Matije, apostola, (24. velja- 
če) također zabilježen poimeničeni pridjev u srednjemu rodu Mathievo (Jaić 1879: 
VIII)“. U kajkavskome je varaždinskom rječniku zabilježeno spomendansko ime 
Matijovo (Lipljin 2002: 394), ali nije jasno na koji se od dvaju spomendana odnosi, 
tj. odnosi li se možda i na oba. 

Za razliku od tih primjera u srednjemu rodu, u čakavskome ikavsko-ekav- 
skom Banjolu na Rabu za spomendan sv. Matije rabi se ime Matijina. To je ime 
poimeničeni odnosni pridjev ženskoga roda, koji je nekoć bio dio dvorječnoga 
imena Matijina fiera. Kada se počela izostavljati imenica fiera, odnosni je pridjev 
Matijina poimeničen i postao spomendan. U čakavskim ekavskim govorima Ka- 
stavštine za oba se spomendana rabi isto ime Matejna, a dodatci pokazuju o ko- 


* Budući da se datum toga spomendana u prijestupnoj godini pomiče za jedan dan naprijed, 


Jaić je (1879: VIII) Mathievo uvrstio među pomične svece. 

jemu je spomendanu riječ. Tako se spomendan sv. Matije, apostola, zove Zimska 
Matejna. Jardas piše da je spomendan »na dvajset i četrtega sečnja meseca« (Jar- 
das 1957: 78). Ovdje nije riječ o datumskoj pogrješci jer se u kastavskome govoru 
drugi mjesec u godini, tj. veljača, zove sečanj, što je stari hrvatski naziv toga mje- 
seca: »Drugi je sečanj, aš je od nekada bivala va ten mesece seča va komunjskoj 
šume Lužine.« (ibid. 80). Spomendan sv. Mateja, apostola i evanđelista, u kastav- 
skome je govoru Matejna o pozime (usporedno se rabi i ime Sveti Matej) (ibid. 
78). Jasno je da je riječ upravo o tome spomendanu jer se u kastavskome govoru 
rabi riječ pozime u značenju 'jesen' te izraz o pozime u značenju “na jesen/ (ibid. 
400). Ističući da se ime Matejna odnosi na dva različita spomendana, Jardas piše: 
»Tako v Sveten Mateje" su v lete dve Matejni i dva sajma.« (ibid. 78). 

Jednostavnim pak slaganjem, u kojemu je druga osnova imenica dan, složeno 
je spomendansko ime Matejdan (s nultim spojnikom). Takav tip blagdanskih i spo- 
mendanskih imena u Hrvata se najčešće susreće u govorima koji su pod većim ili 
manjim utjecajem govora Srba ili drugih pravoslavaca, npr. Matčjdon (za oba spo- 
mendana) u govoru karaševskih Hrvata u Nermiću u Rumunjskoj. Prva osnova u 
takvome tipu složenica može biti odnosni pridjev izveden od svečeva imena. Tako 
npr. u složenome spomendanskom imenu Matejindšn, koje se rabi u karaševsko- 
hrvatskome Klokotiću u Rumunjskoj, prva je osnova odnosni pridjev koji je izve- 
den od imena Matčja, koje se rabi za oba sveca. Na isti je način složeno spomen- 
dansko ime Mđtindan, koje se rabi u novoštokavskome ijekavskom Kruševu kraj 
Stoca u istočnoj Hercegovini, jer je prva osnova te složenice odnosni pridjev Ma- 
tin, koji je izveden od osobnoga imena Mate (odnosi se na spomendan sv. Mate- 
ja, 21. rujna). 


3. O pučkim poslovicama i frazemima vezanim uz blagdane sv. Mati- 
je, apostola, i sv. Mateja, apostola i evanđelista 


U puku se u pravilu rabi znatno više blagdanskih i spomendanskih imena nego 
poslovica vezanih uz te blagdane i spomendane. Razmatrana dva sveca i u tome 
pogledu predstavljaju iznimku, a osobito sv. Matija, apostol, koji je u puku nerije- 
tko poznat samo po jednoj meteorološkoj poslovici vezanoj uz njegov spomendan, 
i to isključivo po starome datumu 24. veljače. Poslovica govori da o meteorološ- 
kim prilikama na spomendan sv. Matije, apostola, ovisi kakvo će biti vrijeme u 
idućemu razdoblju. Prema Kuretu, takav je tip meteorološke poslovice raširen u 


7 Jardas (1957: 78) navodi da je riječ o selu blizu Rijeke koje se zove Sveti Matej, a stanovnici 


Svetimatejci. Na drugome mjestu objašnjava: »Sv. Matej se j' nekada zval Viški ale Viškov Breg, aš 
su prve kuće bile storene kodabi na jenen viške ali brešćiće. Selo j* posema zgubilo ime Viški, a po 
crkve j' dobilo ime Sveti Matej.« (ibid. 149). 

Europi: »Pač pa je sv. Matija kot zadnji imenitnejši 'pomladin'š med februarskimi 
svetniki prejel po ljudskih predstavah posebno oblast: odloča namreč, ali bo zime 
konec ali se bo začela znova. Saj skoraj vsa Evropa pozna pregovor, vsak narod 
na svoj način: Sveti Matija led razbija, če ga ni, ga pa naredi.« (Kuret 1989: 548), 
tj. ako je za spomendan sv. Matije hladno, iza njega će nastupiti toplije vrijeme, ali 
ako je tada toplo, ponovno će zahladnjeti. Istu slovensku poslovicu bilježe i drugi 
autori (usp. Keber 1996: 345). U hrvatskim je govorima ta poslovica općepoznata 
na panonskome prostoru, i u Hrvatskoj i u dijaspori, npr. u Frakanavi u srednje- 
mu Gradišću u Austriji: Ako MAte ne ndjde I&da, čnda ga načinja. Taj se tip po- 
slovice često susreće i u katoličkim kalendarima za Hrvate u Gradišću, npr. Sve- 
ti Mate led razbija, ko ga nima, ga načinja. (,,Gradišće" kalendar 1953: 8; Hor- 
vat 1957: 6)", Sv. Mate led razbija, kad ga nima, ga načinja. (Sučić 19851% i 1987; 
Schneider 1990). Rabi se i u čakavskim ikavsko-ekavskim govorima u zapadnoj 
Mađarskoj, npr. Sveti Matija led razbija, ako ga ni, ga naredi. (Franković 2001: 
96), odnosno Ko Mate leda najde ga potare, ko ga ne najde, ga načinji. (Horvat 
1982: 155), Ko Mate najde leda, ga poter, ko ga ne najde, ga načinji. (Franković 
2001: 96). Pomurski Hrvati kajkavci u Mađarskoj rabe poslovicu: Ako Mato naj- 
de leda, onda ga mlate, ako ne najde, onda ga nepraje.!! (Balažin 1998: 59; Fran- 
ković 2001: 96 i 2011: 152). U gradu Varaždinu zabilježena je inačica Sveti Matija 
Ićd rezbija, či ga n&ma, 6n ga spr'ema. (Lipljin 2002: 394). Kod podravskih Hrva- 
ta u Mađarskoj zabilježena je poslovica: Matija led razbija, de ga nema tam ga 
sprema. (Franković 2001: 96 i 2011: 151). U hrvatskome dijelu Podravine, u kaj- 
kavskim Podravskim Sesvetama, zabilježila sam inačicu Matija l&d razbija, ko 
ga nema, 6n ga sprema., a u kajkavskim Molvama u Podravini Pramaletski sveti 
Matija I€d razbija, dko ga n&ma, onda ga sprema. U govoru kajkavskoga podrav- 
skog Đurđevca ta je poslovica i preciznije lokalizirana: Ako Mdtej najde Ičda na 
Drave, razbije ga, a ako ga nema, onddir ga dčne. (Maresić i Miholek 2011: 865). 
Inačica Svćti Mđte lčda mlati (ibid. 869) sadržava prvi dio temeljne poslovice. Na 
Bilogori je zabilježen također taj prvi dio: Sveti Matija led razbija. (Lovrenče- 
vić 1971: 500)!%. U šokačkim Sikirevcima u Slavoniji nalazimo cjelovitu poslovi- 
cu Sveti Matija led razbija, ako ga nema, on ga sprema. (Marković 1986: 49). U hr- 
vatskome dijelu Baranje ta je poslovica također uobičajena, npr. u arhaičnoj štokav- 
skoj ikavsko-ekavskoj skupini govora slavonskoga dijalekta, kojoj pripada baranj- 
ski Luč: Sveti Matija I6d razbija, ćiko ga n&ma, 6n ga sprema. Taj tip poslovice 
Š > Vjesnik proljeća. 
? Godine 1953., 1957. i 1985. bile su prijestupne pa je poslovica zabilježena uz datum 25. veljače. 


1 Godina 1985. također je bila prijestupna pa je poslovica zabilježena uz datum 25. veljače. 


1 Tj. napravi. 
Jezična rješenja u ostalim poslovicama koje su navedene u tome radu, kao npr. Do svetog 
Duva ne skini kožuva. (Lovrenčević 1971: 497), O Božiću zelen brijeg, o Uskrsu led i snijeg. (ibid. 


500), upućuju na zaključak da je riječ o bilogorskim štokavskim govorima. 


12 

zabilježen je i u mađarskome dijelu Baranje, npr. u arhaičnoj štokavskoj ikavsko- 
-jekavskoj skupini govora slavonskoga dijalekta, kojoj pripada šokački Olas: Sveti 
Matija led razbija, kad ga nema, on ga sprema. (Franković 2001: 96 i 2011: 152). 
Slična inačica Matija led razbija, ako nema, onda sprema. potječe iz šokačkoga 
Semartina (Franković 2011: 152), govor kojega pripada istoj skupini govora kao 
govor Olasa. U šokačkoj Vršendi u mađarskoj Baranji, koje govor pripada ikav- 
skoj skupini govora slavonskoga dijalekta, rabi se inačica Matija led razbija, ako 
nema, on ga sprema. (ibid.). Bunjevački Hrvati u mađarskome dijelu Bačke, kojih 
govor pripada novoštokavskomu ikavskom dijalektu, također govore: Sveti Ma- 
tija led razbija. (Franković 2001: 96 i 2011: 152). Autori Rečnika bačkih Bunje- 
vaca također su zabilježili poslovicu Sveti Mdtija led razbija. (Peić i Bačlija 1990: 
347), ali su za spomendan sv. Matije, apostola, pogrješno naveli datum 24. ožuj- 
ka, umjesto 24. veljače (usp. Vulić 2012: 182). Na najistočnijemu dijelu panonsko- 
ga prostora na kojemu žive Hrvati također je poznata ta poslovica. Rabi se, naime, 
u govorima karaševskih Hrvata u Rumunjskoj, npr. u Lupaku i Karaševu: Sveti 
Mateja Ičd razbija, kad ga nema, (čn) ga sprema. Poslovica se može čuti i u kra- 
jevima s oštrijom klimom, koji su južnije od panonskoga prostora, npr. u temelj- 
no čakavskome ikavsko-ekavskom govoru zaseoka Ivanci Zagorja Ogulinskoga: 
Sveti Mdtija led probija, dko ga nima, 6n ga sprema. Prvi dio te poslovice govori 
se i u Oštarijama, također u središnjoj Hrvatskoj: Svićti Mdtija lićd razbija. (usp. 
Vulić 2009b: 197). Srednja Bosna također je poznata po oštroj klimi, pa i Hrvati iz 
Borovice kraj Vareša imaju poslovicu Svćti Mdtija led razbija, ako ga nema, 6n 
ga sprema. Budući da se hrvatski jug klimatski znatno razlikovao od kontinen- 
talnih područja u kojima žive Hrvati, nije začudno što se u hrvatskim mediteran- 
skim govorima ta poslovica gotovo uopće ne rabi. Poneka se iznimka može naći 
na sjevernome Mediteranu, npr. na već spomenutoj Kastavštini, gdje je Jardas za- 
bilježio poslovicu Sveti Matija, led razbija. Ako ga ni, ga stori. (Jardas 1957: 78). 
U zaleđu Senja također može biti duga zima, pa razmatranu poslovicu ne po- 
znaju samo bunjevački Hrvati u Bačkoj nego i oni na prostoru Krivoga Puta, npr. 
u zaseoku Veljunu Primorskome: Svćti Mdtija snig razbdtija, ako ga nema, tin ga 
sprema. Budući da je kraj koji Veljunari nastanjuju u veljači jako trpio od snije- 
ga, imenica I6d zamijenjena je imenicom snfg*, a snijeg se ne razbija, nego udari- 
ma vjetra raspršuje. U tome značenju Veljunari rabe glagol razbdtit, izveden do- 
maćim sufiksom koji se veže s romanskom osnovom (prema ven. bater “udarati, 
isprašivati') (usp. Vinja 1998: 50), a zatim s domaćim prefiksom raz-, tj. batit > raz- 
batit. Fonološke značajke veljunskoga govora prepoznaju se u obliku muškoga 


13. Etnologinja M. Belaj u Krivome Putu i Podbilu zabilježila je inačicu Sveti Matija led razbi- 


ja. (usp. Belaj 2009: 237). Moguće je da je poslovica sa snijegom veljunska posebnost, ali je još vje- 
rojatnije da su kazivači u Krivome Putu i Podbilu umjesto svoje lokalne poslovice rekli onu koja se 
često susreće u katoličkim kalendarima. 

roda glagolskoga pridjeva radnoga razbdtija, također u zatvaranju samoglasnika 
o pred nazalom u osobnoj zamjenici, tj. u promjeni on > tin (usp. Vulić 2014a: 13). 

Sukladna je poslovica, ali bez spominjanja pripadajućega objekta u akuzativu, 
zabilježena u mađarskome dijelu Bačke, u mjestu Baćinu, kojega govor, u okvi- 
ru arhaičnoga štokavskog slavonskog dijalekta, pripada skupini govora u kojoj se 
čuva praslavenski jat: Ako Matije ne nađe, on pravi. (Franković 2011: 152). U go- 
vorima bunjevačkih Hrvata u mađarskome dijelu Bačke, uz već spomenutu poslo- 
vicu Sveti Matija led razbija., zabilježena je i poslovica Matija ako zatekne, rasti- 
ra, ako ne zatekne natira. (Franković 2001: 96 i 2011: 152), u kojoj je, kao i u pri- 
mjeru iz Baćina, izostavljen pripadajući objekt. 

Srodna se poslovica, u kojoj se umjesto leda spominju zapusi od snijega, može 
čuti u pojedinim kajkavskim govorima, npr. u Šinkovici Šaškoj kraj Bednje: Svati 
Mautej če ne naja mosta, teja zida, če ndja, tćja rtiši. “ako sveti Matija ne nađe 
zapuhe od snijega, zida ih; ako ih nađe, ruši ih', u Đurđevcu u Podravini: Mđtej 
moste popravla, a ako so popravlčni, ondčir e raspravla. (Maresić i Miholek 2011: 
868). 

Za usporedbu navodimo i neke slovenske poslovice s vremenskim prognoza- 
ma koje su uvjetovane meteorološkim prilikama na spomendan sv. Matije, apo- 
stola, naravno, po starome datumu 24. veljače: Če sv. Matije dan zmrzuje, še šti- 
rideset dni mrazu prerokuje. “ako ima leda na spomendan sv. Matije, tako će biti 
još četrdeset dana' (usp. Kuret 1989: 548; Keber 1996: 345). S tim je povezano i puč- 
ko vjerovanje: Ako poje žvižgavec pred sv. Matijem, bo slabo vreme, ako pozne- 
je, bo dobro. (Keber 1996: 345). 

Dio poslovica i uzrečica vezanih uz taj spomendan jasno nagovještavaju sko- 
ro proljeće. Naravno, sve su te poslovice povezane sa starim datumom, 24. ve- 
ljače, npr. u novoštokavskome Postranju u Župi dubrovačkoj: Svćti Matija zimu 
zatvara, ljčto otvara.; u govorima novoštokavskoga ikavskog dijalekta u zapad- 
noj Hercegovini: Evo oprolićilo, i svetr Mdte doša. (Kraljević 2013: 234). Zbiva- 
nja u prirodi oko toga spomendana također su uvrštena u zapadnohercegovač- 
ke pučke poslovice, npr. O svčton Mčdtiju, tice viki. “oko spomendana sv. Mati- 
je ptice u kljunovima nose grančice za gradnju gnijezda! te O sveton Mđti nd ja- 
senu bati. “oko spomendana sv. Matije na granama jasenova pojavljuju se pupolj- 
ci budućih cvjetova“ (ibid.). Poslovicu srodnu potonjoj nalazimo i u genetski ča- 
kavskome, ali u znatnoj mjeri novoštokaviziranome govoru Cerovca kod Slunja, 
u kojemu se govori Svćti Mćte nosi bitte. 'o spomendanu sv. Matije na granama 
će biti pupoljci. 

U kajkavskome Lukovišću u mađarskome dijelu Podravine govori se Šaš Ma- 
ćaš tera ribu u šaš., čime se želi reći da priroda u osvit proljeća budi i ribe, zbog 
čega one iz većih dubina, kamo su se sklonile pred hladnoćom, plivaju sve bliže 

površini (usp. Franković 2001: 96 i 2011: 152). Toj skupini pripada i pučka poslovi- 
ca iz austrijskoga Gradišća: Matijaš snig na rovaš. (Csenar-Schuster 2005), što bi 
doslovce značilo da je dolaskom spomendana sv. Matije (naravno, 24. veljače) sni- 
jeg na nišanu, tj. da je vrijeme da nestane. U razmatranome je kontekstu zanim- 
ljiva i slovenska poslovica Po sv. Matiji ne gre lisjak čez led domov. “nakon spo- 
mendana sv. Matije ne ide lisac doma preko leda (jer je led već tako tanak da bi 
mogao propasti)! (usp. Kuret 1989: 548). 

Premještanjem datuma spomendana sv. Matije, apostola, nakon Drugoga va- 
tikanskoga koncila na mjesec svibanj sve su te zanimljive raznovrsne pučke po- 
slovice i uzrečice nažalost izgubile smisao. Isto se može reći za poredbeni frazem 
vrti se ko sveti Matija oko poklada koji je uvršten u ARj (OCXI: 563) jer 24. ve- 
ljače obično biva unutar pokladnoga razdoblja, a nerijetko vremenski vrlo blizu 
Pokladnoga utorka. 

Uz datum u veljači!“ vezana je i poslovica s otoka Vrgade: Sveti Matij lignu 
odi. u značenju “'spomendanom sv. Matije, apostola, prestaje razdoblje lova liga- 
nja' (Jurišić 1973: 116). Istodobno se rabi antonimna poslovica Sveti Matij lignu 
zadi. (ibid.), koja se odnosi na spomendan sv. Mateja, apostola i evanđelista, tj. na 
datum 21. rujna, a značenje joj je 'spomendanom sv. Mateja, apostola i evanđeli- 
sta, počinje razdoblje lova liganja“. S onomastičkoga je aspekta zanimljiva Juriši- 
ćeva napomena uz te poslovice: ,Matij -ija m, nije ime, nego blagdan" (ibid.) jer 
je htio naglasiti da se u doba njegova istraživanja na Vrgadi više nije rabilo muš- 
ko ime Matij, nego Moate. 

Uz blagdan sv. Mateja, apostola i evanđelista, (21. rujna) također se vežu me- 
teorološke poslovice, osobito u polutisućljetnoj dijaspori u austrijskome Gradišću 
i zapadnoj Mađarskoj. Općepoznata je na tome prostoru poslovica koja, u manjim 
inačicama, upozorava da će novo vino biti kiselo ako kiša pada na taj spomendan, 
npr. Plače li se Mate a ne smije, kiselo se vino u tom ljetu pije. (, Gradišće" kalen- 
dar 1955: 23; ,Gradišće“" kalendar 1991: 23; Čenar 1998 i 2002), Plače li se Mate a 
ne smije, kiselo se vino u ljetu pije. (Horvat 1957: 20), Plače li se Mate a ne smi- 
je, kiselo se vino k ljetu pije. (Sučić 1985 i 1987; Schneider 1990), Plače li se Mate, 
a ne smije, kiselo se vino va tuon letu pije. (Horvat 1982: 159). Uz spomendan sv. 
Mateja također se u polutisućljetnoj dijaspori vežu poslovice s vremenskom pro- 
gnozom. Najčešće navještaju da će iduća četiri tjedna, odnosno dvadeset i osam 
dana nakon spomendana sv. Mateja biti iste vremenske prilike kao na taj dan, 
npr. Mate drži vrime četire tajedne. (,Gradišće" kalendar 1953: 22), Vrime kot si 
je Mate doprimi, vladat će s dani još dvajsetosmimi. (,Gradišće" kalendar 1955: 
22; Horvat 1957: 19). Potonja je prognostička poslovica vrlo omiljena pa se susre- 
će u većemu broju sličnih inačica, npr. Vrime kot si je Mate doprimi, vladat će s 


14 Jurišić je u svojemu Rječniku naveo datum 25. veljače, pa se može pretpostaviti da je poslo- 


vicu zapisao u prijestupnoj godini. 

dani dvadeset osmimi. (Sučić 1985 i 1987), Vrime kot si je Mate doprimi, vladat će 
s dani još dvadesetosmimi. (Schneider 1990). Za usporedbu donosimo i meteoro- 
lošku pučku poslovicu iz Slovenije, prema kojoj, ako je na spomendan sv. Mateja 
vedro, slijedi lijepa jesen: Če je sv. Matevž vedren, prijetna bo jesen. (Kuret 1989: 
10; Keber 1996: 342). Usto se u Štajerskoj u Sloveniji uvriježila još jedna progno- 
stička poslovica, prema kojoj su za općenitu situaciju u jednoj godini ključni blag- 
dani sv. Josipa (19. ožujka) i sv. Mateja (21. rujna): Kakor je vreme na Jožefovo, 
bo do sv. Matevža, in kakor je na sv. Matevža, bo do sv. Jožefa. (Kuret 1989: 10). 

Poznata je u hrvatskoj polutisućljetnoj dijaspori i uzrečica koja govori o potpu- 
nome sazrijevanju grožđa o spomendanu sv. Mateja: Matko — grojze slatko. (Cse- 
nar-Schuster 2005), u kojoj se ime Matko (koje na tome prostoru inače nije uobi- 
čajeno) rabi zbog rime. U Komiži na Visu berbu grožđa također vežu uz spomen- 
dan sv. Mateja: Na svetega Mateja more se targot grozje na bdrdo ol huma., tj. 
čak se i na vrhu brda može brati grožđe jer je sazrjelo. 

U Otoku u Slavoniji početak jesenske sjetve veže se uz spomendan sv. Mate- 
ja. Odatle uzrečica Sveti Matej prva sidba, o Miolju druga sidba, o Lučinu treća 
sidba. (usp. Lovretić 1990: 561), što znači: “na Sv. Mateja (21. rujna) je prva sjetva, 
na Sv. Mihovila (29. rujna) druga sjetva, na Sv. Luku (18. listopada) treća sjetva'. 

Zanimljiva je i podravska poslovica iz Đurđevca koja odražava narodno vjero- 
vanje, a prema kojoj se grah ne smije brati na spomendan sv. Mateja jer ne će ro- 
diti idućih sedam godina: Ako se na Mateja bere grdj, ondčir ga ne bo sedem let. 
(Maresić i Miholek 2011: 334, 865)!" 

U prvi mah zbunjuje frazem u kojemu je ime Matij sinonim za budalastoga čo- 
vjeka i sl. Taj se frazem u različitim inačicama rabi u govorima južnočakavskoga 
ikavskog dijalekta na srednjodalmatinskim otocima, npr. u Visu na Visu inačica 
poć po Matiju 'poblesaviti' (usp. Roki-Fortunato 1997: 286), u Brusju na Hvaru bit 
po Matiju “biti budalast, blesast* (usp. Dulčić i Dulčić 1985: 530). Inače, u obama je 
mjesnim govorima uobičajeno muško ime Matij. Međutim, navedeni bruški i viš- 
ki frazem etimologijski nisu povezani s tim osobnim imenom, nego s talijanskom 
riječju matto, koja je istodobno pridjev sa značenjem “lud, budalast i sl. i imenica 
sa značenjem “luđak'. Zbog formalne sličnosti između te talijanske riječi!“ i imena 
Matij, te analogijom prema prijedložnoj svezi po Mateju s početka evanđelja, ko- 
jega su se tekstovi često slušali, počela se istovjetna prijedložna sveza s lokativom 
rabiti kao frazem, koji je opet semantički povezan s talijanskim pridjevom. U ta- 
lijanskome se jeziku također rabi frazem koji je rezultat formalne sličnosti izme- 


đu riječi matto i muškoga imena Matteo. To je frazem aver del matteo sa znače- 
15 Poslovice iz Đurđevca pokazuju da se u tome govoru ime Mđtej upotrebljava za oba spo- 
mendana (sv. Matije, apostola, i sv. Mateja, apostola i evanđelista). 
16 Stanovnicima srednjodalmatinskih otoka dobro je poznata ta talijanska riječ i njezina zna- 


čenja. 

njem “ne biti posve pri zdravoj pameti' (usp. Keber 1996: 342). Zanimljivo je da se 
u kajkavskome govoru Čabra u Gorskome kotaru rabi apelativizirani antroponim 
m'a:tec sa značenjem “budala' (Malnar 2002: 128). Analognih primjera nedvojbeno 
ima i u drugim hrvatskim govorima. 


4. Zaključne napomene 


Analizirana građa jasno pokazuje da su, unatoč nerijetkim zabunama zbog 
sličnih imena dvaju različitih svetaca, vrlo brojne pučke poslovice vezane uz nji- 
hove spomendane. Također pokazuje da su hrvatska pučka imena spomendana 
sv. Matije, apostola, i sv. Mateja, apostola i evanđelista, uključujući poslovice i po- 
jedine frazeme vezane uz te spomendane, vrlo jasan svjedok njihove izrazito tije- 
sne višestoljetne povezanosti s tradicionalnim katoličkim kalendarom. Samo se 
očuvanjem tih tradicionalnih starih datuma može očuvati smisao tih blagdanskih 
i spomendanskih imena, poslovica i frazema, kao važnoga dijela hrvatske nema- 
terijalne kulturne baštine (kako je danas moderno govoriti). Suvremeni način ži- 
vota mnoge od njih nezaustavljivo potiskuje iz aktivne uporabe, a promjene datu- 
ma u katoličkome kalendaru dodatno im oduzimaju smisao. 

On Croatian folk names for the feast days of St. Matthias the 
Apostle and St. Matthew the Apostle and Evangelist, from an 
ethno-onomastic point of view 


Summary 


In this paper, folk names for the feast days of St. Matthias the Apostle and 
St. Matthew the Apostle and Evangelist are analyzed in the Štokavian, Kajka- 
vian, and Čakavian dialects of Croatian, including among the diaspora. In addi- 
tion, folk proverbs and idioms that relate to these two feasts are analyzed. The 
Analysis is partly based upon examples of feast-day names, proverbs, and idioms 
from existing literature and partly upon material gathered during the author's 
field research. 

vatska pučka imena; pučke poslovice; frazemi 

